Ρογήρος Γκρέυ, 10ος κόμης του Στάμφορντ

Ο Ρογήρος Γκρέυ, 10ος κόμης του Στάμφορντ, αγγλ.: Roger Grey, 10th Earl of Stamford (27 Οκτωβρίου 1896 – 18 Αυγούστου 1976) ήταν Άγγλος ευγενής. Έλαβε την έδρα του στη Βουλή των Λόρδων στις 19 Μαρτίου 1919, αλλά σπάνια καθόταν στη Βουλή.

 Ζωή και δραστηριότητες 
Γεννημένος στο Λονδίνο στις 27 Οκτωβρίου 1896, ήταν γνωστός από τη γέννησή του με τον τίτλο ευγένειας λόρδος Γκρέυ του Γκρόμπυ. Μοναχογιός του Γουλιέλμου Γκρέυ 9ου κόμη του Στάμφορντ, και της συζύγου του (Ελισάβετ Λουίζας) Πηνελόπης Θέομπαλντ (1865–1959), ήταν αδελφός της λαίδης Ιωάννας Γκρέυ (1899–1991), η οποία με τον γάμο της έγινε λαίδη Ιωάννα Τέρνμπουλ. 

Έχοντας κληρονομήσει την κομητεία του Στάμφορντ σε ηλικία δεκατριών ετών, ανέλαβε τη διαχείριση του κτήματος Ντάναμ Μάσεϊ το 1917, όταν ενηλικιώθηκε. Σύμφωνα με την άποψη του πατέρα του,  διηύθυνε το κτήμα με πατερναλιστικό τρόπο, χρεώνοντας στους αγρότες του χαμηλά ενοίκια, πιστεύοντας ότι η γεωργία ήταν λιγότερο μια επιχείρηση και περισσότερο ένας τρόπος ζωής.

 Ντάνχαμ Μάσεϋ Χολ 
μικρογραφία|Το Ντάνχαμ Μάσεϋ Χολ.
Η έδρα του, το Ντάναμ Μάσεϋ Χολ στο Άλτρινχαμ, περιήλθε στην οικογένεια Γκρέυ το 1758, μέσω του γάμου του Ερρίκου Γκρέυ 4ου κόμη του Στάμφορντ, με τη λαίδη Μαρία Μπουθ, κόρη και μοναδική κληρονόμο του Γεωργίου Μπουθ 2ου κόμη του Γουόρινγκτον.

 Το τέλος και η κληρονομιά 
αριστερά|μικρογραφία|Ποδήλατο Raleigh της δεκαετίας του 1930, που ανήκε στον Ρογήρο Γκρέυ 10ο κόμη του Στάμφορντ.
Ο λόρδος Στάμφορντ δεν νυμφεύτηκε. Με το τέλος του στο Μάντσεστερ στις 18 Αυγούστου 1976, και οι δύο τίτλοι ευγενείας του, κόμη του Στάμφορντ και βαρόνου Γκρέυ του Γκρόμπυ, έσβησαν. Κληροδότησε την περιουσία του στο Ντάναμ Μάσεϋ, την αίθουσα και τα περιεχόμενά της στο Εθνικό Ίδρυμα. Άφησε ένα ημερολόγιο που καταγράφει τις συλλεκτικές του δραστηριότητες.

Δεν τάφηκε στο οικογενειακό παρεκκλήσιο στην ενοριακή εκκλησία του Μπόουντον, αλλά στο προαύλιο της εκκλησίας του Αγίου Μάρκου, στο Ντάνχαμ Μάσεϋ, όπου βρίσκεται κοντά στη μητέρα του και με κάποιους υπηρέτες της οικογένειας. Ένα μνημείο προς τιμήν του Στάμφορντ στην ενοριακή εκκλησία του Μπόουντον τον περιγράφει ως «γαιοκτήμονα αφοσιωμένο στην ευημερία του λαού του». Υπάρχει ένα άλλο μνημείο προς τιμήν του στο Μπράντγκεϊτ Παρκ, στο Λέστερσιρ, ένα προγονικό κτήμα των Γκρέυ, το οποίο όμως δεν του ανήκε.

Το αρχείο Dunham Massey βρίσκεται τώρα στην κατοχή της Βιβλιοθήκης John Rylands στο Μάντσεστερ, στην οποία ο Στάμφορντ πρόσθεσε το αρχείο του Gilbert White, εφημέριου του Σέλμπορν στο Χάμσιρ, του οποίου ήταν πλάγιος απόγονος. HLJournal 9 Geo.V CLI 85b.

 Το οικόσημο 
Το οικόσημο αποτεελίται απότον θυρεό των Γκρέυ (έξι οριζόντιες αργυρές και κυανές ταινίες), με υποστηρικτές δύο μονόκερους που φέρουν ερμίνα.

 Σημειώσεις 

Βιβλιογραφία
 Leigh Rayment's Peerage Pages  

 Περαιτέρω ανάγνωση 
 Burke's Peerage (105η έκδοση, 2η εντύπωση), Λονδίνο, 1975, σσ. 2515–2516
 The Complete Peerage, τόμος 5, Alan Sutton: Γκλόστερ, 1982
 Μέλβιλ Χένρι Μάσου, Το Αίμα της Βασιλικής Βρετανίας, Λονδίνο: 1903
 Ευγενική οικογένεια του Ντέμπρετ
 Κοινοπολιτεία του Κράκροφτ
 Γουλιέλμος, Κόμης του Στάμφορντ, 1850–1910, Λονδίνο: 1922
 James Lomax και James Rothwell, Ασημένιο Εξοχικό από το Dunham Massey, Εθνικό Ίδρυμα: 2006

Κατηγορία:Βρετανοί στρατιωτικοί του Α΄ Παγκοσμίου Πολέμου